Uma Turman

Uma Karuna Turman () — amerikalı aktrisa və keçmiş model. Ən çox rejissor Kventin Tarantinonun filmlərindəki rolları ilə tanınır. 1994-cü ildə rol aldığı "Kriminal qiraət" filmindəki performansına görə "Oskar", "BAFTA" və "Qızıl Qlobus" mükafatlarına namizəd göstərilib. O, Kvenintin "Kill Bill" və "Kill Bill 2" filmlərində baş rolda çəkilmişdir. Bu filmlərə görə yenidən "Qızıl Qlobus" mükafatına namizədlik əldə etmişdir.

 Həyatı 
Uma Karuna Turman 29 aprel 1970-ci ildə Massaçusets ştatının Boston şəhərində anadan olub. Onun atası Robert Turman Hind-Tibet Buddist Tədqiqatları professoru və yazıçı olmuşdur. Atası üç il Buddist rahibi kimi yaşamışdır. Umanın anası Nena fon Şlebrügge dəb modeli idi. Anası Nena, Mexiko şəhərində alman zadəgan və isveçli model Birgit Holmquistin ailəsində dünyaya gəlmişdir. 

Turman Buddist dəyərləri ilə böyüyüb. O, Şimali Hindistanın Uttarakhand ştatındakı Almora şəhərində təxminən iki il vaxt keçirmişdir. Uma Massaçusets ştatının Amherst şəhərində boya-başa çatıb. Burada Amherst Regional Junior Liseyində oxuyub, sonralar Nyu-Yorkun Vudstok şəhərinə köçüb. Umanın Qanden (1967), Deçen Karl (1973) və Mipam (1978) adlı üç qardaşı var. Onun atasının əvvəlki evliliyindən dünyaya gəlmiş Taya (1961) adlı ögey bacısı da var. O, həmçinin isveçli futbolçu Max von Schlebrügge ilə qohumdur. 

2004-cü ildə nəşr olunan bioqrafiyasında o, özünün yeniyetmə ikən utancaq və introvert olduğunu bildirmişdir. Başqaları onun görünüşünə və özünəməxsus adına lağ edirdilər, ona əsl doğum adı ilə müraciət etmək əvəzinə "Uma Karen" ləqəbi ilə ələ salırdılar.Uma Thurman: The Biography (2004) p. 30 Umanın cəmi on yaşı olanda dostunun anası ona rinoplastika etdirməyi məsləhət gördü. O, uşaq yaşlarında dismorfiyadan əziyyət çəkirdi.Kahn, Sherry. "Golden Girl Uma admits to having Body Dysmorphic Disorder", Talksurgery, May 15, 2001. Retrieved August 16, 2010. On dörd yaşında ikən o, Massaçusetsdə yerləşən hazırlıq məktəbi Northfield Mount Hermon Məktəbində təhsil almağa başladı. Burada olduğu müddətdə o, The Crucible tamaşasında Ebiqeyl kimi çıxış etdi.Schoumatoff, Alex. "The life and career of Uma Thurman" , Vanity Fair, January 1996. İstedad agentlikləri onun çıxışına heyran qalmışdılar. Onlar Umaya bununla peşəkarcasına məşğul olmaq şansı təklif etdilər. Bu heyrətamiz fürsəti düşünərək o, məktəbi atmaq və aktrisalıq karyerasına davam etmək qərarına gəldi.

 Filmoqrafiya 
 Kriminal qiraət (1994)
 Batman & Robin (1997)
 Gattaca (1997)
 The Avengers (1998)
 Billi öldürmək: 1-ci hissə (2003)
 Billi öldürmək: 2-ci hissə (2004)
 Percy Jackson & the Olympians: The Lightning Thief (2010)
 Nimfoman (2013)
 Burnt (2015)
 Qırmızı, ağ və kral mavisi (2023)

 İstinadlar 

 Xarici keçidlər 

Kateqoriya:ABŞ aktrisaları
Kateqoriya:ABŞ isveçliləri
Kateqoriya:Almanəsilli amerikalılar
Kateqoriya:XX əsr ABŞ aktrisaları
Kateqoriya:XXI əsr ABŞ aktrisaları